b"\n_START_ARTICLE_\nPLU-koodi\n_START_PARAGRAPH_\nPLU-koodi eli PLU-numero (engl. Price Look-Up code) on useasta numerosta koostuvat tunnus, jota k\xc3\xa4ytet\xc3\xa4\xc3\xa4n esimerkiksi kaupoissa ja ravintoloissa tuotteen tunnistamiseen. Koodi on paikallisesti yksil\xc3\xb6llinen tietyille tuotteille. Esimerkiksi tietyll\xc3\xa4 kenk\xc3\xa4mallilla on PLU-koodi, joka on oma eri kaupoissa ja kauppaketjuissa. PLU-koodeja k\xc3\xa4ytet\xc3\xa4\xc3\xa4n EAN-koodien tapaan, jotta tuotelajien varastosaldo ja tapahtumatilastointia olisi helpompi hallita. P\xc3\xa4ivitt\xc3\xa4istavarakaupassa k\xc3\xa4ytt\xc3\xa4\xc3\xa4n PLU-koodia esimerkiksi hedelmille ja vihanneksille. Tuote pannaan vaa'alle, kassaty\xc3\xb6ntekij\xc3\xa4 sy\xc3\xb6tt\xc3\xa4\xc3\xa4 yleens\xc3\xa4 nelinumeroisen luvun, ja tuotteen hinta kirjautuu kuittiin."